CELEX: 31996R1127
Language: da
Date: 1996-06-24 00:00:00
Title: Kommissionens forordning (EF) nr. 1127/96 af 24. juni 1996 om ændring af forordning (EF) nr. 1423/95 om gennemførelsesbestemmelser for import af sukkerprodukter, undtagen melasse

Avis juridique important

|

31996R1127

Kommissionens forordning (EF) nr. 1127/96 af 24. juni 1996 om ændring af forordning (EF) nr. 1423/95 om gennemførelsesbestemmelser for import af sukkerprodukter, undtagen melasse  

EF-Tidende nr. L 150 af 25/06/1996 s. 0012 - 0012

KOMMISSIONENS FORORDNING (EF) Nr. 1127/96 af 24. juni 1996 om ændring af forordning (EF) nr. 1423/95 om gennemførelsesbestemmelser for import af sukkerprodukter, undtagen melasse KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 1785/81 af 30. juni 1981 om den fælles markedsordning for sukker (1), senest ændret ved forordning (EF) nr. 1101/95 (2), særlig artikel 14, stk. 2, og artikel 15, stk. 4, ogud fra følgende betragtninger:Toldsatserne i toldtariffen samt importtillægstolden for råsukker fastsættes, når sukkeret er beregnet til raffinering, ved henvisning til sukker, der har et udbytte på 92 % svarende til udbyttet af den standardkvalitet, der er fastsat af Fællesskabet; det er således allerede fastsat, at når sukkerets udbytte afviger fra det udbytte, der er fastsat for standardkvaliteten, udløser det en justering; det bør dog for klarhedens skyld præciseres, at de tilsvarende bestemmelser i Kommissionens forordning (EF) nr. 1423/95 (3), ændret ved forordning (EF) nr. 2528/95 (4), kun anvendes for nævnte råsukker;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -UDSTEDT FØLGENDE FORORDNING:Artikel 1 Artikel 5, stk. 1, i forordning (EF) nr. 1423/95 affattes således:»1. Hvis udbyttet af importeret råsukker beregnet i overensstemmelse med artikel 1 i forordning (EØF) nr. 431/68, afviger fra det udbytte, der er fastsat for standardkvaliteten, beregnes den told i toldtariffen af produkter henhørende under KN-kode 1701 11 10 og 1701 12 10, og den tillægstold af produkter henhørende under KN-kode 1701 11 10, 1701 11 90, 1701 12 10 og 1701 12 90, der skal opkræves pr. 100 kg af nævnte råsukker, ved, at den tilsvarende told, der er fastsat for råsukker af standardkvalitet, multipliceres med en korrektionskoefficient. Korrektionskoefficienten opnås ved, at udbytteprocentsatsen for importeret råsukker divideres med 92.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 24. juni 1996.På Kommissionens vegneFranz FISCHLERMedlem af Kommissionen(1) EFT nr. L 177 af 1. 7. 1981, s. 4.(2) EFT nr. L 110 af 17. 5. 1995, s. 1.(3) EFT nr. L 141 af 24. 6. 1995, s. 16.(4) EFT nr. L 258 af 28. 10. 1995, s. 50.